**Štatút súťaže**

**OLYMPIÁDA O EURÓPSKEJ ÚNII**

**Názov súťaže:** OLYMPIÁDA O EURÓPSKEJ ÚNII

**Forma:**

Vedomostná súťaž a výchovno-vzdelávacia aktivita zameraná na prehlbovanie vedomostí študentov o Európskej únii. Olympiáda o Európskej únii je určená hlavne pre študentov 3. a 4. (resp. predmaturitného a maturitného) ročníka stredných škôl.

**Vyhlasovateľ:**

Fakulta sociálnych vied Univerzity sv. Cyrila a Metoda v Trnave.

**Termín súťaže:**

Pre každý ročník sa vyhlasuje dátum konania elektronického kola a miesto a dátum konania celoslovenského finálového kola.

**Zámer:**

Vedomostná súťaž je výchovno-vzdelávacia aktivita zameraná na prehlbovanie vedomostí študentov o Európskej únii, ktorá zároveň vytvára priestor pre aktívnu komunikáciu mládeže a budovanie pozitívnych vzorov a návykov.

**Propagácia:**

Súťaž je propagovaná písomným oslovením všetkých stredných škôl v SR prostredníctvom poštovej služby, poslaním e-mailov na dané školy a zverejnením na webovom sídle fakulty, univerzity a Facebookovom portáli fakulty.

**Prihlasovanie do súťaže:**

Jednotlivé tímy zložené z troch študentov a jedného pedagogického zamestnanca sa prihlasujú do súťaže prostredníctvom on-line registračného formulára, ktorý bude zverejnený na webovom sídle fakulty www.fsvucm.sk. Prihlásené tímy následne dostanú odkazy na študijné materiály ku kvízovým otázkam.

**Podmienky účasti:**

Do súťaže sa môže zapojiť z jednej školy aj viac súťažných tímov. Avšak do finále sa môže dostať iba jeden tím z každého kraja.

**Pravidlá a vyhodnocovanie súťaže:**

Elektronické kolo sa vyhodnocuje organizátorom na základe automatizovaného zozbierania odpovedí, ktoré súťažný tím vyznačí v online formulári.

**Ceny súťaže:**

Všetci súťažiaci a pedagógovia, ktorí sa zúčastnia finálového kola, dostanú dekrét o účasti, vecné ceny a diplomy. Víťazný tím sa získa hodnotné vecné ceny.

**Odovzdanie ceny:**

Víťazom súťaže budú odovzdané vecné ceny a diplomy zástupcom vyhlasovateľa súťaže, a to bezprostredne po skončení súťaže.

**Ostatné ustanovenia:**

Ak sa v priebehu súťaže zistí, že otázka nebola formulovaná tak, aby umožňovala jednoznačnú odpoveď, vyhlasovateľ súťaže má právo otázku anulovať a nahradiť ju inou otázkou.

**Záverečné ustanovenia:**

Vyhlasovateľ je oprávnený pravidlá súťaže meniť. V takomto prípade strácajú platnosť pôvodné pravidlá súťaže a súťaž sa riadi zmenenými, či novými pravidlami riadne zverejnenými, a to spôsobom, ako bol zverejnený pôvodný štatút.

Vyhlasovateľ súťaže si vyhradzuje právo v zmysle § 849 Občianskeho zákonníka súťaž odvolať.

**Platnosť štatútu:**

Štatút nadobúda platnosť dňom jeho podpísania vyhlasovateľom súťaže.

V Trnave, dňa 30.6.2020

 doc. PhDr. Jaroslav Mihálik, PhD.

 **dekan FSV**